PATVIRTINTA

Trakų r. Senųjų Trakų Kęstučio pagrindinės mokyklos direktoriaus 2017 m. gegužės 19 d.

įsakymu Nr. 51V

**LOGOPEDO, SPECIALIOJO PEDAGOGO PAREIGYBĖS** **APRAŠYMAS** **NR.** **4**

**I SKYRIUS**

**BENDROJI** **DALIS**

1. Trakų r. Senųjų Trakų Kęstučio pagrindinės mokyklos logopedo, specialiojo pedagogo pareigybė yra priskiriama pareigybių, kurioms būtinas ne žemesnis kaip aukštasis universitetinis išsilavinimas su bakalauro kvalifikaciniu laipsniu ar jam prilygintu išsilavinimu arba aukštasis koleginis išsilavinimas su profesinio bakalauro kvalifikaciniu laipsniu ar jam prilygintu išsilavinimu grupei.

2. Pareigybės lygis: logopedas, specialusis pedagogas priskiriamas A2 lygio pareigybei.

3. Pareigybės paskirtis: padėti vaikams, turintiems specialiųjų poreikių, geriau adaptuotis visuomenėje, bendruomenėje, mokykloje, racionaliau išnaudoti visas teikiamas galimybes lavintis, mokytis ir augti savarankiškais piliečiais.

4. Pavaldumas: logopedas, specialusis pedagogas pavaldus mokyklos direktoriui.

**II SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

5. Specialiojo pedagogo, logopedo kvalifikacijai keliami reikalavimai:

5.1. įgytas specialusis pedagoginis aukštasis išsilavinimas;

5.2. darbas su vaikais, mokiniais, turinčiais kalbos ir kalbėjimo, intelekto, elgesio, specifinių pažinimo, fizinių ir judėjimo, kompleksinių sutrikimų.

6. Specialusis pedagogas, logopedas turi žinoti ir išmanyti:

6.1. specialiųjų poreikių vaikų mokymosi programas;

6.2. jo darbą reglamentuojančius teisės aktus.

7. Specialusis pedagogas, logopedas privalo vadovautis:

7.1. Tarptautiniais vaikų teises ir interesus reglamentuojančiais dokumentais;

7.2. Lietuvos Respublikos Konstitucija,

7.3. Lietuvos Respublikos įstatymais ir poįstatyminiais aktais;

7.4. Lietuvos Respublikos Vyriausybės nutarimais,

7.5. mokyklos nuostatais;

7.6. etikos principais;

7.7. darbo tvarkos taisyklėmis;

7.8. šiuo pareigybės aprašymu;

7.9. kitais mokyklos lokaliniais dokumentais (įsakymais, nurodymais, taisyklėmis ir pan.).

**III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

8. Specialusis pedagogas, logopedas atlieka šias funkcijas:

8.1. organizuoja individualias ir grupines pratybas, taiko specialius darbo būdus ir metodus;

8.2. dalyvauja vaiko kompleksiniame tyrime ir padeda nustatyti sutrikimo pobūdį, vaikų specifinius individualius poreikius;

8.3. numato artimuosius ir tolimuosius darbo su jais tikslus;

8.4. logopedo, specialiojo pedagogo dienyne žymi vaikų lankomumą;

8.5. dirba mokyklos Vaiko gerovės komisijos darbe ir renka duomenis apie mokymosi sunkumų turinčių mokinių pasiekimus;

8.6. parengia metinį darbo planą ir metinę darbo ataskaitą;

8.7. sistemingai tobulina savo kvalifikaciją;

8.8. tiesiogiai atsako už jam patikėtus darbus;

8.9. tiria vaikų kalbą, pildo kalbos įvertinimo lapus;

8.10. sudaro individualias ir grupines užsiėmimų programas;

8.11. mokinį priima į logopedinius užsiėmimus tik gavęs mokinio tėvų raštišką sutikimą, pašalinus sutrikimą, vėl gavęs raštišką tėvų sutikimą, užsiėmimus nutraukia;

8.12. sudaro mokinių, turinčių kalbos sutrikimų, rezervinį sąrašą;

8.13. konsultuoja mokytojus sudarant individualias ir pritaikytas programas, individualizuojant bendrojo ugdymo programas, atsižvelgia į mokinio realų žinių lygį, sutrikusios funkcijos korekciją;

8.14. rūpinasi vaikų kalbos ir kalbėjimo sutrikimų šalinimu, foneminės klausos, artikuliacinio aparato vystymu, žodyno turtinimu, gramatikos tobulinimu;

8.15. kaip specialusis pedagogas dirba pamokų metu;

8.16. kaupia ir sistemina vaizdinę ir padalomąją medžiagą;

8.17. atsako už darbe naudojamų metodų pasirinkimą ir korektišką jų panaudojimą, atsako už duomenų apie vaiką konfidencialumą;

8.18. konsultuojasi su kolegomis, mokytojais, tėvais (globėjais, rūpintojais) ir prireikus siunčia vaiką pas kitus specialistus;

8.19. yra atsakingas už pagalbos teikimo mokiniams koordinavimą;

8.20. laikosi pedagoginės etikos normų.

**IV SKYRIUS**

**VAIKŲ SAUGUMO UŽTIKRINIMAS**

9. Logopedas, specialusis pedagogas, įtaręs ar pastebėjęs žodines, fizines, socialines patyčias, smurtą:

9.1. nedelsdamas įsikiša ir nutraukia bet kokius tokį įtarimą keliančius veiksmus;

9.2.primena vaikui, kuris tyčiojasi, smurtauja ar yra įtariamas tyčiojimusi, vaikų elgesio taisykles;

9.3. informuoja socialinį pedagogą ar mokyklos administraciją apie įtariamas ar įvykusias patyčias, smurtą;

9.4. esant grėsmei vaiko sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar mokyklos darbuotojus, direktorių) ir/ar institucijas (pvz.: policiją, greitąją pagalbą ir kt.).

10.Logopedas, specialusis pedagogas, įtaręs ar pastebėjęs patyčias kibernetinėje erdvėje arba gavęs apie jas pranešimą:

10.1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;

10.2. įvertina grėsmę vaikui ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ir/ar mokyklos darbuotojus, direktorių) ar institucijas (policiją);

10.3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;

10.4. informuoja socialinį pedagogą ar mokyklos administraciją apie patyčias kibernetinėje erdvėje ir pateikia įrodymus (išsaugotą informaciją);

10.5. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt)

**V SKYRIUS**

**ATSAKOMYBĖ**

11. Logopedas, specialusis pedagogas, atsako už:

11.1. specialiųjų poreikių mokinių saugumą, sveikatą ir gyvybę;

11.2. specialiųjų poreikių mokinių programų vykdymą;

11.3. kitų specialistų, vykdančių specialiųjų poreikių mokinių ugdymo programas, veiklos koordinavimą.

12. Logopedui, specialiajam pedagogui gali būti taikoma drausminė atsakomybė, jeigu jis:

12.1. aplaidžiai vykdė savo pareigas: dėl vaiko ištyrimo ar užsiėmimų organizavimo negavo tėvų (globėjų, rūpintojų) sutikimo, laiku neinformavo tėvų (globėjų, rūpintojų) dėl jų vaiko ugdymo ar lankomumo ir kt.;

12.2. pažeidė darbo drausmę;

12.3. grubiai, nepagarbiai elgėsi su bendradarbiais, mokiniais, jų tėvais (globėjais, rūpintojais);

12.4. naudojo neleistinus pedagoginio darbo metodus;

12.5. naudojo neteisėtus pedagoginio, socialinio tyrimo metodus.

13. Logopedas, specialusis pedagogas už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria mokyklos direktorius.

\_\_\_\_\_\_\_\_\_\_\_\_\_\_\_\_\_\_\_

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(specialiojo pedagogo, logopedo vardas, pavardė, parašas)

Data